CELEX: 22017D0028
Language: mt
Date: 2015-07-10 00:00:00
Title: Deċiżjoni tal-Kumitat Konġunt taż-ŻEE Nru 188/2015 tal-10 ta' Lulju 2015 li temenda l-Anness XIII (Trasport) tal-Ftehim ŻEE [2017/28]

12.1.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 8/20
               
            DEĊIŻJONI TAL-KUMITAT KONĠUNT TAŻ-ŻEE
      Nru 188/2015
      tal-10 ta' Lulju 2015
      li temenda l-Anness XIII (Trasport) tal-Ftehim ŻEE [2017/28]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva 2009/123/KE tal-Parlament Ewropew u tal-Kunsill tal-21 ta' Ottubru 2009 li temenda d-Direttiva 2005/35/KE dwar it-tniġġis ikkawżat minn vapuri u l-introduzzjoni ta' penali għal ksur (1) għandha tiġi inkorporata fil-Ftehim ŻEE.
               
            
                  (2)
               
               
                  Għalhekk, l-Anness XIII tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-Anness XIII mal-Ftehim ŻEE għandu jiġi emendat kif ġej:
      
                  1.
               
               
                  It-test ta' addattament tal-punt 56v (id-Direttiva 2005/35/KE tal-Parlament Ewropew u tal-Kunsill) għandu jitħassar.
               
            
                  2.
               
               
                  Dan li ġej jiżdied mal-punt 56v (id-Direttiva 2005/35/KE tal-Parlament Ewropew u tal-Kunsill):
                  “, kif emendat b':
                  
                              —
                           
                           
                              
                                 32009 L 0123: Id-Direttiva 2009/123/KE tal-Parlament Ewropew u tal-Kunsill tal-21 ta' Ottubru 2009 (ĠU L 280, 27.10.2009, p. 52).”
                           
                        
            Artikolu 2
      It-testi tad-Direttiva 2009/123/KE bil-lingwa Iżlandiża u b'dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fil-11 ta' Lulju 2015, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, l-10 ta' Lulju 2015.
         
            
               Għall-Kumitat Konġunt taż-ŻEE
            
            
               Il-President
            
            Atle LEIKVOLL
         
      
      
         (1)  ĠU L 280, 27.10.2009, p. 52.
      
         (*1)  Hemm indikati rekwiżiti kostituzzjonali.
      
         ANNESS
         
            DIKJARAZZJONI KONĠUNTA MILL-PARTIJIET KONTRAENTI
         
         
            għad-Deċiżjoni tal-Kumitat Konġunt taż-ŻEE Nru 188/2015 tal-10 ta' Lulju 2015 li tinkorpora d-Direttiva 2009/123/KE tal-Parlament Ewropew u tal-Kunsill fil-Ftehim ŻEE
         
         
            “Id-Direttiva 2009/123/KE tal-Parlament Ewropew u tal-Kunsill hija msejsa fuq l-Artikolu 80 TKE (li issa huwa l-Artikolu 100 TFUE) bil-għan li titjieb is-sigurtà marittima u jkun hemm ħarsien aħjar tal-ambjent tal-baħar. Dan għandu jinkiseb permezz tal-użu ta' mezzi legali previsti mil-liġi kriminali. Il-Partijiet Kontraenti qablu li din id-Direttiva għandha tiġi inkorporata fil-Ftehim ŻEE. Il-Partijiet Kontraenti jaqblu li l-inkorporazzjoni tad-Direttiva 2009/123/KE hija bla ħsara għall-kamp ta' applikazzjoni tal-Ftehim ŻEE, u jieħdu nota li, wara id-dħul fis-seħħ tat-TFUE, il-leġiżlatur tal-UE jista' jaddotta regoli minimi skont l-Artikolu 83(2) TFUE fir-rigward tad-definizzjoni ta' reati kriminali u sanzjonijiet f'qasam partikolari tal-politika tal-UE jekk dan ikun“indispensabbli sabiex tiġi assigurata l-implimentazzjoni effiċjenti ta' politika tal-Unjoni f'qasam li kien suġġett għall-miżuri ta' armonizzazzjoni”. Miżuri leġiżlattivi futuri adottati taħt l-Artikolu 83(2) ma jkunux relevanti għaż-ŻEE.”